Tematika 1. Kultura 7 orë   
Planifikim i orës mësimore 1.1 
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Unë jam i veçantë

	Situata e të nxënit: Prezantimi i vetes


	Rezultatet e të nxënit sipas kompetencave kyçe:
· Shpreh mendimin e vet me gojë ose shkrim në lidhje me temën.

· Dallon ndryshime kulturore brenda grupit shoqëror në të cilin bën pjesë.

	Rezultatet e të nxënit të kompetencave të fushës, sipas temës mësimore:
· Tregon ngjashmërinë dhe ndryshimet mes moshatarëve.
·  Prezanton veten para shokëve.

·  Ndërton diagramin e familjes së tij.

	Fjalë kyçe: Ndryshim, origjinë, ngjashmëri, larmishmëri, diagram 

	Burimet: Teksti i nxënësit, figura ilustruese, album i familjes, fletë A4  


	Lidhja me fusha të tjera ose me temat ndërkurikulare:
Gjuhë dhe komunikim, Art Pamor 
	Metodologjia dhe veprimtaria e nxënësve:
Dil rrotull, fol rrotull, Të nxënit në Bashkëpunim, Turi i Galerisë

	Organizimi i orës së mësimit:
1. Parashikimi: Dil rrotull, fol rrotull  

Mësuesi/ja mund të fillojë mësimin me këtë teknikë. Nxënësit lëvizin lirshëm nëpër klasë. Mësuesi/ja shkruan në tabelë pyetjen: Cili je ti?  Në momentin që jepet komanda: STOP! nxënësit kapen në dyshe përballë njëri-tjetrit  dhe shkëmbejnë mendime rreth pyetjes, në përfundim mësuesja pyet: Çfarë mësuat nga shoku? 

2. Ndërtimi i njohurive - Të nxënit në bashkëpunim:  

Mësuesi/ja prezanton temën dhe shpjegon përpara nxënësve: Çdo individ është i ndryshëm. Të tillë na bën pamja e jashtme, sjellja, dëshirat, origjina domethënë prejardhja, familja nga vijmë, fshati, qyteti, vendi.

Në këtë mënyrë bëhet prezantimi i tri personazheve në figurë. 
Figura 1.  Ema, vajzë 8-9 vjeçe me tipare me ngjyrë, pra mund të jetë me prejardhje me ngjyrë, këtu mësuesi/ja shpjegon kuptimin e fjalës prejardhje -> zanafilla nga diku e një grupi shoqëror të caktuar (me ose pa lidhje gjaku).

Figura 2. Albani, (Përshkrimi fizik i fotos, tipar i veçantë përdor syze, natyrë me humor)  

Figura3. Blini, moshatar i tyre, i qetë, ka pasion ushqimin.

Këtu nxënësit shprehin mendimin e tyre për cilësitë që i bëjnë të ndryshëm, mësuesi/ja thekson se pavarësisht këtyre cilësive fëmijëve u pëlqen të rrinë bashkë. Ata kanë nevojë për njëri-tjetrin, ndryshimi është vlerë për këdo.

Veprimtari praktike: Punimi faqes 7, nxënësit formojnë grupe katërshe. Secili grup shkruan pesë cilësi për veten.

Ndërtojnë diagramin e Venit, dhe bëjnë komentet.

Veprimtaria 2: Vëzhgimi i diagramit të familjes dhe plotësimi me simbolin e duhur për përgjigjen e saktë.

Përgjigjet e sakta janë:  1. Babai i Jonës, Agimi 

                                          2. Më i vogli, Drini   

                                          3. Mamaja e Drinit, Mira

                                          4.  Vera dhe Agimi kanë dy fëmijë.  

Nxënësit punojnë të pavarur për të vizatuar diagramin e familjes së tyre.

3. Turi i Galerisë: Nxënësit ekspozojnë vizatimet, vëzhgojnë dhe komentojnë punët e njëri-tjetrit.

Vlerësimi: Nxënësit vlerësohen për pjesëmarrjen në diskutime, fjalorin e përdorur, plotësimin e diagrameve. 

Detyrë: Sillni foto të familjes suaj.



Planifikim i orës mësimore 1.2 
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Shumë kultura, një vend
	Situata e të nxënit: Llojet e familjeve


	Rezultatet e të nxënit sipas kompetencave kyçe: 
· Vlerësoi rolin e kulturës në formimin e jetës dhe shoqërisë. 

· Lidh ndryshime të kësaj natyre që ka me shokët me prejardhje ose përkatësinë e kulturës që i përket.

	Rezultatet e të nxënit të kompetencave të fushës, sipas temës mësimore:
· Prezanton ndryshimet mes vetes dhe moshatareve. 
· Tregon traditat e familjes së tij.

·  Përcjell zakone të familjes së trashëguara brez pas brezi. 



	Fjalë kyçe: zakone, traditë, dialekt, veshje, paraardhës, muzikë, valle, histori, arkitekturë, përralla, legjenda

	Burimet: Teksti, harta e Shqipërisë, objekte balte, bakri, kashte, punime leshi, qëndisma, elemente të kostumeve popullore, foto, kartolina, CD me këngë e valle popullore, magnetofon 


	Lidhja me fusha të tjera ose me temat nderkurikulare: 
Gjuhë dhe komunikim, arte 


	Metodologjia dhe veprimtaria e nxënësve:
Tryeza rrethore, Punë dyshe, Punë në grupe, Diskuto 

	Organizimi i orës së mësimit:
1. Parashikimi: Tryeza rrethore 

Në ketë teknike nxënësit vendosen në tryeza rrethore . Një letër dhe një laps pasohet sistematikisht rreth grupit. Secili nxënës shkruan emrin e qytetit, fshatit, vendit nga vijnë familjet e tyre.

Dëgjohen mendimet e tyre.
2. Ndërtimi i njohurive: 

Punë me grupe, punë dyshe. Mësuesi/ja prezanton tekstin fq. 8. Në hartën e Shqipërisë ftohen nxënësit të gjejnë qytetet e tyre. Këtu mësuesi/ja ndërhyn duke treguar shtrirjen gjeografike të krahinave dhe disa elemente karakteristike të tyre. Shembull: "Veriu i Shqipërisë përfshin Shkodër, Tropojë , Pukë, Kukës." Mësuesi/ja shpjegon konceptet bazë. Çdo njeri vjen nga një familje. Çdo familje ka paraardhës, -> Të parët e përbashkët kundrejt brezave të mëvonshëm, që kanë lidhje gjaku me ta, katragjyshër, stërgjyshër, gjyshër… Ata kanë jetuar në qytet, fshat dhe për arsye të ndryshme kanë ndryshuar vendbanim. Por kanë ruajtur gjuhën, kulturën, traditat, që ua kanë lënë të parët. Tradita do të thotë mënyra e të jetuarit, zakonet, organizimet e besimit fetar, veshjet, objekte, orendi, këngë, valle e përralla. 
Këtu mësuesi/ja bën shpjegimin në hartën e tekstit, shembull: ‘‘Lahuta -> Instrument muzikor i përdorur në zonën e veriu të Shqipërisë, (në CD ftohen nxënësit të dëgjojnë një pjesë në Lahutë. 
Figura 2. Në hartë veshja popullore, i përket zonës së Tropojës. 
Figura 3. Valle e Shqipërisë së mesme (dëgjim dhe kërcim në grup). 

Figura 4. Qyteti i Beratit (qyteti 2400 vjeçar, qyteti i një mbi një dritareve, për arkitekturën e ndërtimit të banesave, rrugica me kalldrëm të punuar nga gurëgdhendsit e qytetit të njohur deri në Turqinë e asokohe, në profesione (zanate), të cilat mund të trashëgohen.)  
Veprimtaria: Punimi i faqes 9
Ne grupe katërshe, nxënësit sjellin përjetime personale nga vendet që kanë vizituar në Shqipëri ose flasin për fshatin apo qytetin e tyre të origjinës.

Ushtrimi 2. Zgjidhja e gjëegjëzës; Lakror ( byreku në saç që gatuhet në zonën e Korçës.) 
Ushtrimi 3. Ekspozita me objekte që nxënësit kanë sjellë në klasë. Ata përcjellin histori të trashëgimisë familjare.  
 3. Përforcime, diskuto 

Nxënësit diskutojnë për legjendat, përrallat që i kanë dëgjuarit nga paraardhësit e tyre. 
Vlerësimi: Nxënësit vlerësohen për pjesëmarrje në diskutime, përgjigje në pyetje dhe fjalorin e pasur në argument të fakteve. 
Detyrë: Shkruaj një histori të rrëfyer nga paraardhësit e tu.



Planifikim i orës mësimore 1.3

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Ndryshimi është pasuri
	Situata e të nxënit: Përjetime personale 


	Rezultatet e të nxënit sipas kompetencave kyçe: 

· Jep shembullin personal në respektimin e diversitetit në forma të ndryshme të shfaqjes së tij.
· Bashkëpunon në grup, duke respektuar kulturën dhe zakonet e tjetrit.

	Rezultatet e të nxënit të kompetencave të fushës sipas temës mësimore:
· Diskuton për zakonet, mënyrën e të jetuarit të familjes së tij.
· Përshkruan me gojë e shkrim përgatitjet për festë në familje. 


	Fjalë kyçe: Kulturë, zakon, festë tradicionale, artizanat 

	Burimet: Figura ilustruese, teksti, fotografi vetjake


	Lidhja me fusha të tjera ose me temat ndërkurikulare:  
Gjuhë dhe komunikim, arte 


	Metodologjia dhe veprimtaria e nxënësve:
Lojë, punë me grupe, shkrim i lirë

	Organizimi i orës së mësimit:
1. Parashikim i lojës   
Mësuesi/ja fton nxënësit të ndahen në ambiente klase dhe të improvizojnë situatë përshëndetje me njëri-tjetrin. Lihen të lirë të përdorin forma të ndryshme përshëndetjeje. Mësuesi/ja ka nënvizuar në tabelë disa forma përshëndetjeje (me dorë, me përqafim, shuplakë). 
2. Ndërtimi i njohurive

Punë me grupe, prezantimi i mësimit faqe 10. Vërehen figurat dhe komentohen me nxënësit. Fëmijët përshëndeten në forma të ndryshme. Edhe përshëndetja është një lloj kulture, të përshëndetësh tjetrin është qytetari.
Shembull: -> Skuadrat e sportisteve toraksin duart përpara se të fillojë ndeshja.  Në familje, ne mësojmë të duam njëri-tjetrin dhe të tjerët të respektojmë kulturën përkatësinë fetare të fqinjit.  
Veprimtaritë: Nxënësit sjellin përvoja të ushqimeve të veçanta që mund të kenë provuar te të afërm, fqinj apo kur kanë lëvizur me familjen. Komentohen figurat. 
Figura 1. Anës i pëlqen të hajë picë (gatim i kuzhinës italiane)  

Figura 2. Kinezët hanë ushqimet me shkopinj të posaçëm.

Figura 3. Në disa kultura të vendeve të Lindjes, hanë me duar. 

Punë individuale: Nxënësit ilustrojnë tryezën e familjes së tyre në një ditë festive.
Me shkrim nxënësit shkruajnë, veprimet e çdo anëtari të familjes për t'u përgatitur për festë.
Vlerësimi: Nxënësit vlerësohen për fjalorin e pasur, komentet dhe argumentet e dhëna dhe ilustrimet.
Detyrë: Përshkruani një ushqim që do të donit ta provonit jetën e një kulture tjetër.


Planifikim i orës mësimore 1.4 
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Respekti ndaj të ndryshmit 
	Situata e të nxënit: Përvoja personale


	Rezultatet e të nxënit sipas kompetencave kyçe: 

· Shpreh mendime pozitive për veten dhe shokët "e ndryshëm".
· Jep shembuj personalë në respektimin e diversitetit në forma të ndryshme të shfaqjes së tij. 

	Rezultatet e të nxënit të kompetencave të fushës sipas temës mësimore:
· Mban qëndrim ndaj "sjelljeve" ndryshe. 
· Shpreh me shkrim mendimin e tij ndryshe. 



	Fjalë kyçe: diskriminim, nofkë
	Burimet: teksti, figura ilustruese

	Lidhja me fusha të tjera ose me temat ndërkurikulare:   
Gjuhë dhe komunikim 

	Metodologjia dhe veprimtaria e nxënësve:
Parashikim me terma paraprakë – Vëzhgo-Mendo-Krijo- Ndryshe
Pune individuale 

	Organizimi i orës së mësimit:
1. Parashikim me terma paraprakë 

Mësuesi/ja shkruan në tabelë këto fjalë: "RESPEKT , NOFKË, SHOK, SJELLJE, E DREJTË," 
U kërkon nxënësve të krijojnë , një tekst të shkurtër me gojë ku të përdorin fjalët e mësipërme, dëgjohen mendime te ndryshme të nxënësve. 
2. Ndërtim i njohurive – Vëzhgo-Mendo-Krijo-Ndryshe   
Prezantimi i temës. Shpjegimi i mësuesit/es për konceptet kyçe: Diskriminim –Të dallosh nga të tjerët dikë, ta trajtosh keq duke mos e quajtur të barabartë, t’i kufizosh të drejtat. Kjo është një sjellje që cenon lirinë e tjetrit.
Puna me librin. 

Figura 1. Ndoshta të mbajturit syze e bën atë të ndryshëm? I vendos nofkë? (E fyen?) Jepni mendimin tuaj.
Figura 2. Djalit i përflasin dhe i pëshpëritin prapa krahëve. Ky veprim është diskriminim.
Figura 3. Shoqet e trembin, e kërcënojnë. Kjo është shkelje e lirisë dhe formë diskriminimi.
Veprimtari: Nxënësit në dyshe diskutojnë për situatat e fq. 13. Ata japin mendimin e tyre për një ngjarje apo situatë të ngjashme me tekstin dhe argumentojnë mendimin e tyre pse është diskriminues.
3. Përforcim; Punë individuale: Shkruaj dy mesazhe për shokët në lidhje me temën.
Vlerësimi: Vlerësohen nxënësit për formulimin e teksteve, diskutimin e situatave dhe argumentet e fakteve dhe mesazhet e përcjella.
Detyrë: Shkruaj një rast kur je ndjerë se të kanë bërë një veprim të padrejtë.


Planifikim i orës mësimore 1.5 
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Të ndryshëm por bashkë
	Situata e të nxënit: Situata dhe përvoja personale


	Rezultatet e të nxënit sipas kompetencave kyçe: 

· Pranon se ndryshimet ndërmjet shokëve të klasës janë pasuri dhe jo pengesë për mirëkuptim. 
· Bashkëvepron në grup, duke respektuar mendime ndryshe.
	Rezultatet e të nxënit të kompetencave të fushës sipas temës mësimore:
· Jep shembullin personal ne respektimin e shokëve.
· Respekton rregullat e punës në grup. 



	Fjalë kyçe: shajak, temina, qeleshe, fustanellë
	Burimet: teksti, figura ilustruese, kartolina

	Lidhja me fusha të tjera ose me temat ndërkurikulare:
Gjuhë dhe komunikim, arte pamore 

	Metodologjia dhe veprimtaria e nxënësve;

Stuhi mendimesh, Lexim i drejtuar, Punë me grupe

	Organizimi i orës së mësimit:  

1. Parashikimi: Stuhi mendimesh. Mësuesi/ja drejton pyetje rreth veshjeve tradicionale që ata kanë parë. Paraqiten kartolina me veshje popullore të vendit dhe nxënësit identifikojnë ato që njohin. Vërehen motivet, format, ngjyrat. Këtu mësuesi/ja bën shpjegimin e elementeve të tyre. Shembull: Shajaku , stof i leshtë i trashë i punuar në vegje që përdoret për veshje popullore, fustanelle -> pjesë e kostumit shqiptar për burra si fund me pala me pëlhurë të bardhë (krahina e Jugut të Shqipërisë). 
2. Ndërtim i njohurive: Lexim i drejtuar. Prezantim i tekstit fq. 14. Lexim me fragmente dhe diskutim i situatës; Ç’problem lindi mes Hanës dhe Adës? Si e zgjidhën vajzat problemin? A kishin zgjidhje tjetër? Kujt iu drejtuan për ndihmë? Mund t’ia dilnin vetë ta zgjidhnin problemin?
Veprimtari: Punë me grupe. Nxënësit formojnë grupe katërshe . Krijojnë një histori . Brenda grupit ka mosmarrëveshje. Si e zgjidhët? Në hyrje të shtëpisë shkruhet problemi. Dritarja majtas paraqet alternativa për zgjidhje  a. zgjidhe vetëm   b. kërkon ndihmë    c. mos dëgjo shokët    d. bashkëpuno   D

dritarja djathtas kërkon shkrimin e problemit dhe në krye jepet zgjidhja, atë që grupi argumenton si më të mirën e mundshme. 
Grupet argumentojnë plotësimin e shtëpisë dhe gjetjen e zgjidhjes me mirëkuptim dhe qytetari. 

3. Përforcim: Punë me grupe. 

Shembull: Lind mosmarrëveshje për ndarjen e roleve brenda grupit. 

Mosmarrëveshje për pjesëmarrje në konkursin e recituesve. 

 Ndarjen e roleve në një pjesë teatrale. 
Nxënësit luajnë rolet e mësipërme, duke respektuar njëri-tjetrin. 

Vlerësimi: Për fjalorin e pasur, gjuhën e përdorur, sjelljet dhe komunikimin me njëri-tjetrin, gjatë zgjidhjes së situatave.

Detyrë: Trego një shembull bashkëpunimi me shokun tënd.



Planifikim i orës mësimore 1.6 
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Luaj dhe mëso: Rrëfimi i historisë sime
	Situata e të nxënit: Lojë 


	Rezultatet e të nxënit sipas kompetencave kyçe: 

· Demonstron aftësi të bashkëpunimit mes individëve në grupin ku bën pjesë, duke pranuar diversitetin.
· Bashkëvepron me të tjerët, duke zbatuar rregullat e lojës.
	Rezultatet e të nxënit të kompetencave të fushës sipas temës mësimore:
· Luan sipas rregullave të lojës  
· Respekton shokun-shoqen gjatë lojës. 

· Argumenton veprimet brenda grupit.



	Fjalë kyçe: lojë, rregulla, zare, destinacion, autizëm
	Burimet: Figura ilustruese, teksti, zare

	Lidhja me fusha të tjera ose me temat ndërkurikulare: 

Gjuhë dhe komunikim


	Metodologjia dhe veprimtaria e nxënësve:
Diskutim, lojë 


	Organizimi i orës së mësimit:  
1. Parashikimi: Diskutim.
Mësuesi/ja prezanton temën. Hapen librat në faqen 16. Vëzhgohet loja dhe mësuesi/ja u shpjegon rregullat e saj.
2. Lojë. Nxënësit mësojnë të luajnë sipas rregullave dhe të përballen me pasojat kur nuk respektohen rregullat.

 Kalitet durimi, përqendrimi , respekti ndaj lojtarit tjetër dhe çuarja e lojës deri në fund. Loja luhet në ketë mënyrë; hidhet zari dhe lojtari lëviz sa tregon numri që bie në skemë, ra numri 5 (me supozim) numëro nga fillimi 5 kuti, të del shënimi; Filmi i preferuar – Lojtarët e tjerë i kërkojnë shokut të përshkruajnë filmin, me të paktën 3 folje... Por loja ka të papritura. 
Nëse zari të bie në kutinë rozë je me fat, t’i do të lëvizësh 5 kuti të tjera përpara. Nëse të bie në kutizën e zezë, duhet të bësh kthim prapa. Pasi mësohen rregullat, nxënësit ndahen në grupe e fillojnë lojën. Këtu nis diskutimi brenda grupit. 
Nxënësit arrijnë marrëveshje e gjejnë zgjidhje se cili do e hedh zarin i pari. Kështu zbatohen mesazhet e fituara për zgjidhjen e situatave dhe pranimin e mendimeve të të tjerëve vetëm me qytetari.

Vlerësimi: Vlerësohen nxënësit për organizmin e lojës dhe zbatimin e rregullave gjatë saj. 
Detyrë: Krijo një lojë me rregulla dhe mësojua atë shokëve.



Planifikim i orës mësimore 1.7

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Aktivitet: Bota në klasën time 
	Situata e të nxënit: Veprimtari festive në grup

	Rezultatet e të nxënit sipas kompetencave kyçe: 

· Përzgjedh të dhëna nga burime të ndryshme (libra, revista, internet) dhe i shfrytëzon për realizim teme. 
· Merr pjesë në aktivitete që provojnë tolerancë e diversitet kulturor, etnik, fetar.
	Rezultatet e të nxënit të kompetencave të fushës sipas temës mësimore:
· Identifikon 3-4 tradita të krahinës së tij.
· Përshkruan tradita të vendeve të tjera. 

· Ekspozon objekte, gatime, të kulturave të ndryshme.

	Fjalë kyçe: Festojmë breza, krahinë, suvenire
	Burimet: Prodhime artizanale, veshje popullore, Cd me këngë e valle popullore, aparat fotografik, litar, top, spango 

	Lidhja me fusha të tjera ose me temat ndërkurikulare:  

Arte, Gjuhe komunikim , Sporte


	Metodologjia dhe veprimtaria e nxenesve;

Dil rrotull,  fol rrotull, Veprimtari në grupe, Turi i galerisë

	Organizimi i orës së mësimit:   
1. Parashikimi: Dil rrotull fol rrotull.
Nxënësit lëvizin nëpër klasë dhe i tregojnë njëri-tjetrit si festojnë në familje festat e ndryshme tradicionale. Ata përshkruajnë sende e objekte të vjetra që kanë parë e vizituar me familjaret e tyre. 

2. Ndërtimi i njohurive: Veprimtari në grupe

Mësuesi/ja përzgjedh që ketë orë ta organizojë në oborrin e shkollës ose palestër. Ajo mund të ftojë dhe prindërit dhe së bashku të organizojnë‚ "Ditën e traditës". Përzgjidhen elemente tradicionale për t’u ekspozuar nga grupet e nxënësve. Krijohet këndi i objekteve të trashëgimisë familjare, Grupi I, Grupi II. 

Ekspozohen punime me dorë (qëndisma, thurje).
Grupi III, ekspozon ushqime tradicionale të zonës.

Grupi IV, Valle popullore (interpretohen në një kënd të oborrit)...

 Në tekst ka larmi aktivitetesh. Mësuesi/ja zgjedh ato që mund të realizojë me nxënësit.

Momentet e bukura fiksohen në aparate fotografike dhe mbesin kujtime të paharruara.

Vlerësimi: Vlerësimi përmbledhës për aktivitete e bashkëpunim në grup e mesazhe që përcillen nga nxënësit.
Detyrë: Vizatoni çastet më të bukura për ju.


Planifikim i orës mësimore 2.1 
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Unë dhe vlerat e mia
	Situata e të nxënit: Përjetime personale

	Rezultatet e të nxënit sipas kompetencave kyçe: 

· Përshkruan grupet sociale ku bën pjesë.
·  Dalloi interesa të përbashkëta të anëtareve të grupit. 
· Tregon raste të shkeljes së rregullave brenda grupit.
	Rezultatet e të nxënit të kompetencave të fushës sipas temës mësimore:
· Identifikon 3-4 cilësi të vetes. 
· Përshkruan tipare e cilësi të miqve. 

· Argumenton sjellje të pëlqyeshme dhe të papëlqyeshme brenda grupit.



	Fjalë kyçe: Vlerë, interesa, pasione
	Burimet: teksti, figura ilustruese

	Lidhja me fusha të tjera ose me temat ndërkurikulare: 
Gjuhë dhe komunikim

	Metodologjia dhe veprimtaria e nxënësve:
Marrëdhënie pyetje-përgjigje, Të nxënit në bashkëpunim, 
Shkrim i lirë

	Organizimi i orës së mësimit:   

1. Parashikimi: Marrëdhënie pyetje-përgjigje. Mësuesi/ja nxit nxënësit t'i drejtojnë pyetje njëri-tjetrit rreth cilësive, pasioneve dhe sjelljeve të tyre. Shembull: Tregoji shokut çfarë të pëlqen te vetja…
2. Ndërtimi i njohurive: Të nxënit në bashkëpunim. Mësuesja prezanton temën. Ajo nis me shpjegimin e fjalëve kyçe dhe me ndihmën e nxënësve bëhet zbërthimi i fjalës -vlerë -> cilësi të karakterit tënd të pëlqyeshme të pranueshme nga të tjerët.
 E rëndësishme është të pranosh veten me të mirat dhe dobësitë. Ti ke cilësi pozitive dhe këto tregojua me vepra atyre që ke përreth. Leximi poezisë "Derrkucja që donte veten". Personazhi simpatik i Derrkuces në bisedë me pasqyrën na mëson ta duam veten ashtu si jemi. Bashkë me nxënësit gjenden në tekst shprehjet përshkruese që përdor personazhi. Komentohen figurat dhe krahasohen cilësitë e "Derrkuces". 
Veprimtaria: Në grupe katërshe, nxënësit diskutojnë se si Derrkucja mëson të garojë me patina. Ajo ka pranë edhe mbështetjen e shokëve. Kjo e stimulon për të ecur përpara. 
Reflektimi i nxënësve për situata të ngjashme, argumentimi përpara grupit.
3. Përforcim: Shkrim i lirë. Nxënësit përshkruajnë me shkrim cilësinë me të mirë që kanë te vetja. Argumentojnë me fjalor të pasur me të paktën 3-4 fjali përgjigjen. Dëgjohen mendimet dhe ndahen idetë me shokët.

Mesazhi përcillet fuqishëm prej tyre.
Vlerësimi: Vlerësimi përmbledhës për hartimin e pyetjeve, komentet, analizën e vargjeve dhe përcaktimin e vlerave te vetja.



Planifikim i orës mësimore 2.2.

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Ne dhe interesat tona
	Situata e te nxënit:  Përjetime personale

	Rezultatet e të nxënit sipas kompetencave kyçe: 

· Vendos përparësitë ndërmjet interesave të përbashkëta dhe dallimeve që ekzistojnë në grup, nga pikëpamja e qëndrueshmërisë së grupit.
·  Prezanton disa nga interesat që i bashkojnë njerëzit në grupe të ndryshme.
	Rezultatet e të nxënit të kompetencave të fushës sipas temës mësimore:
· Tregon interesa te tij përpara grupit. 
· Argumenton interesa të përbashkëta dhe respektimin e tyre. 



	Fjalë kyçe: interesa, pasione
	Burimet: teksti, foto personale, libra artistikë, vegla muzikore...

	Lidhja me fusha të tjera ose me temat ndërkurikulare:  Gjuhë dhe komunikim, Dituri natyre, Arte sporte

	Metodologjia dhe veprimtaria e nxënësve: Parashikim me terma paraprakë -Diskutime-Punë individuale


	Organizimi i orës së mësimit:    
1. Parashikimi: Parashikim me terma paraprakë. Mësuesi/ja shkruan në tabelë fjalët "Dëshirë", "Interesa", "Pëlqej", "Gjykim", "Respektoj", "Argëtohem". Për disa minuta, nxënësit krijojnë histori me gojë dhe ua rrëfejnë shokëve. Pranohen të gjitha mendimet e tyre. 
2. Ndërtim i njohurive. Diskutime 

Mësuesi/ja prezanton temën. Bëhet leximi tekstit faqe 24. Ai/ajo drejton pyetje: Çfarë pasioni ka Drini? Merr mendimet e nxënësve rreth fjalës pasion, me pas shpjegon kuptimin e saj. Pëlqen më shumë të bëjë sport, të merret me muzikë etj.

 Të gjithë kanë pëlqime të ndryshme nga tjetri, kjo i bën të veçantë. Por e rëndësishme është që ne të pranojmë pëlqimet e shokëve, idetë e ndryshme dhe t’i respektojmë ato.

Nxënësit komentojnë figura dhe shprehin pëlqimet e çdo personazhi. Mësuesi/ja ndërhyn duke kërkuar të bëjmë paralelizëm me pëlqimet e tyre.
3. Përforcimi: Pune individuale. Secili nxënës liston në tabelë interesat e tij, të shokut-shoqes dhe interesat e përbashkëta. Në përfundim secili argumenton punën e tij dhe shpreh fuqishëm mesazhin. Të gjithë duhet të respektojnë pëlqimet e njëri-tjetrit dhe të mos e gjykojnë atë.
Vlerësimi: Vlerësimi përmbledhës për krijimin e tekstit me gojë, komentet dhe listimin e interesave dhe mesazhet e sjella.
Detyrë: Ilustro një interes që ke të përbashkët me shokun.



Planifikim i orës mësimore 2.3 
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Le të bashkëpunojmë 
	Situata e të nxënit: Situata nga jeta e përditshme

	Rezultatet e të nxënit sipas kompetencave kyçe: 
· Prezanton disa nga interesat që i bashkojnë njerëzit në grupe të ndryshme. 

· Tregon raste të shkeljes së rregullave të grupit dhe pasojat për vete dhe grupin ku bën pjesë.


	Rezultatet e të nxënit të kompetencave të fushës sipas temës mësimore:
· Shfaq ndjenjën e përgjegjësisë vetjake në shkollë, familje, shoqëri. 
· Sjell shembuj të bashkëpunimit në grup. 

· Argumenton pasojat e mosrespektimit të rregullave brenda grupit. 



	Fjalë kyçe: përgjegjësi, pasojë, drejtësi, emocion, bashkëpunim
	Burimet: teksti, figura ilustruese

	Lidhja me fusha të tjera ose me temat ndërkurikulare: Gjuhë dhe komunikim, lëndë me zgjedhje
	Metodologjia dhe veprimtaria e nxënësve:
Di! Dua të di! Mësova!


	Organizimi i orës së mësimit:    

1. Parashikimi DI! 
Mësuesi/ja fton nxënësit të tregojnë çfarë dinë për rregullat. Ai/ajo shkruan ne tabelë gjithçka. Nxënësit flasin. 
Ndërtimi i njohurive, "Dua të dijë".  Mësuesi/ja prezanton temën dhe shkruan në kolonë të gjitha pyetjet që i lindin nxënësve në moment. 
Shembull:  "Në cilin grup bën pjesë?" "Çfarë Detyrë ke në grup?’’ 

Hapen librat, lexohet teksti dhe bëhet komenti i figurave, nxënësit përcaktojnë grupet pjesëmarrëse të fëmijëve. Diskutohen përgjegjësitë që ata kanë në familje, klasë, lojë. Rregullat i kanë vendosur vetë njerëzit që shoqëria të ecë përpara. Shpesh kur bën zgjedhje të gabuar apo nuk zbaton rregulla mbetesh jashtë grupit. Me ndihmën e mendimin e shokëve bën zgjidhjen e duhur brenda grupit, ku punët ndahen e të gjithë janë të barabartë.
Veprimtari praktike: Nxënësit reflektojnë me shkrim për veprimin e Herës, për të mos u bërë pjesë e grupit. 
Ata argumentojnë mendimin e tyre përpara grupit. 
2. Përforcimi: Mësova!
Nxënësit nxjerrim mesazhe dhe i shkruajnë në kolonën e tretë. Ne jemi pjesë e grupit. Në grup kemi të drejta dhe përgjegjësi.
Vlerësimi: Përmbledhës për pyetjet, përgjigjet dhe argumentet 
Detyrë: Listo grupet ku t’i bën pjesë. 


Planifikim i orës mësimore 2.4 
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Respekti ndaj vetes dhe ndaj të tjerëve 
	Situata e te nxënit: Shembuj nga jeta e përditshme

	Rezultatet e të nxënit sipas kompetencave kyçe: 

· Vlerëson miqësinë dhe solidaritetin si vlera të bashkëjetesës në grup. 
· Tregon raste të shkeljes së rregullave të mirësjelljes dhe diskuton pasojat e tyre për vete dhe grupin ku bën pjesë.

	Rezultatet e të nxënit të kompetencave të fushës sipas temës mësimore:
· Tregon interes për nevojat e të tjerëve. 
· Shfaq ndjenjën e përgjegjësisë vetjake në shtëpi, shkollë, shoqëri.

·  Tregon gatishmëri për të ndihmuar dhe respektuar shokët, të moshuarit etj. 



	Fjalë kyçe: respekt, ndjenjë, mirëqenie, lëndoj
	Burimet: Teksti figura ilustruese 

	Lidhja me fusha të tjera ose me temat ndërkurikulare:
Gjuhë komunikim, Arte
	Metodologjia dhe veprimtaria e nxënësve:
Pesëvargësh-Lexim me fragmente-Lojë me role

	Organizimi i orës së mësimit:    

1. Parashikimi –Pesëvargësh.
Mësuesi/ja u kërkon nxënësve, të ndërtojnë një pesëvargësh me fjalën, Respekt. 
2. Ndërtimi i njohurive.
Lexim me fragmente. Leximi i tekstit me fragmente i shoqëruar me komentin e figurave.
 Shembulli 1: Portreti i themeluesit të shtetit Shqiptar Ismail Qemali, figurë e respektuar historike, admirohet nga brezat për kontributin e tij në themelimin e shtetit. 

 Shembull 2:  Ema ndihmon nëna Rozën të kalojë rrugën.

Shembull 3: Në familje kur nuk zbatojmë rregullat, prindërit na tërheqin vëmendjen, nxirren me nxënësit idetë kryesore: Të respektojmë veten dhe të tjerët. Të respektojmë më të rriturit. Të përdorim fjalë magjike e të jemi tolerantë.
Veprimtari: Në grupe katërshe, nxënësit lidhin etiketat në të majtë me përgjigjen e duhur në të djathtë. Shembull: -Etiketa e parë majtas me etiketën e tretë djathtas.; Etiketa e dytë majtas me etiketën e katërt djathtas.; Etiketa e tretë majtas me etiketën e fundit djathtas. Çdo grup diskuton për zgjidhjen konkrete, ata sjellin shembuj nga jeta e përditshme dhe grupet ku bëjnë pjesë.
3. Përforcimi: Lojë me role.

Nxënësit ndahen në grupe duke sjellë raste të sjelljes së mirë dhe jo të mirë nga jeta e përditshme.
Vlerësimi: Vlerësimi nxënësve për identifikimin e sjelljeve të mira dhe krijimin e situatave në grup.
Detyrë: Shkruaj tri fjalë të urta për respektin.



Planifikim i orës mësimore 2.5.

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Miqësia është e rëndësishme 
	Situata e të nxënit: Lojë

	Rezultatet e të nxënit sipas kompetencave kyçe: 

· Përshkruan disa nga cilësitë që duhet të ketë shoku, të cilat ushqejnë miqësinë e solidaritetin dhe forcojnë grupin.

·  Vlerëson miqësinë dhe solidaritetin si vlera të bashkëjetesës në grup. 


	Rezultatet e të nxënit të kompetencave të fushës sipas temës mësimore:
· Tregon interes për nevojat e të tjerëve.

·  Shfaq përgjegjësi për respektim të miqësisë. 

· Luan në grupe sipas rregullave.

	Fjalë kyçe: pasojë, i përgjegjshëm  
	Burimet: Teksti, figura ilustruese  

	Lidhja me fusha të tjera ose me temat ndërkurikulare: Gjuhë dhe komunikim, Dramatizim
	Metodologjia dhe veprimtaria e nxënësve:
Stuhi mendimesh, Vëzhgo–diskuto–Lojë me role


	Organizimi i orës së mësimit:     

1. Parashikimi: Stuhi mendimesh. Mësuesi/ja shkruan në qendër të tabelës fjalën i përgjegjshëm dhe nxit nxënësit të japin mendime rreth fjalës. Pranohen mendimet e tyre dhe mësuesi/ja shton se i përgjegjshëm do të thotë të mendohesh përpara se të veprosh apo të flasësh. Në këtë mënyrë nuk lëndon ato që ke pranë.
2. Ndërtimi i njohurive: Vëzhgo-diskuto. Hapen librat në faqen 30, leximi i tekstit dhe nxjerrja e përgjegjësive dhe pasojave kur nuk mendon, mendon përpara se të veprosh. Kur bën veprime të pamenduara ti lëndon prindërit, shokët, mësuesin/en, por edhe veten sepse mbetesh jashtë grupit. Prandaj duhet të mendohemi përpara çdo veprimi. Kështu forcojnë mirësinë dhe respektin ndaj vetes.
Veprimtari: Në grupe katërshe.
Figura 1. Vajza ka humbur rrugën. Si mendon të dalë nga situata? Si do t’i drejtohesh atyre që ke pranë për ndihmë?
Figura 2. Kujt i drejtohesh për ndihmë në një situatë të tillë? Mendon se miku do të ndihmojë?
Figura 3. Nuk e di zgjidhjen e ushtrimit. Kërkon ta kopjosh apo kërkon ndihmë për të ta shpjeguar? Cila do të ishte rruga më e drejtë? 
Figura 4. Je duke mësuar biçikletën ose ndonjë lojë tjetër. U kërkon ndihmë miqve apo e zgjidh vetë? I vë shokët në lojë kur janë në vështirësi? Pse? Nxënësit reflektojnë me shkrim për situatën në tekst dhe argumentojnë përgjigjet. 
3. Lojë me role: Nxënësit ndahen në grupe dhe luajnë me role, situatë e ngjashme si në faqen 31. Ata përdorin fjalë magjike, tregojnë shkaqet dhe pasojat e çdo veprimi të papërgjegjshëm ndaj njëri-tjetrit.
Vlerësimi: Vlerësohen për dhënien e ideve, argumenteve e komentet ndaj situatave të ngjashme, vlerësohen për fjalorin e gjuhën e përdorur me njëri-tjetrin.
Detyrë: Shkruaj dy fjalë të urta për miqësinë.


Planifikim i orës mësimore 2.6

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Luaj dhe mësoj, shok i mirë
	Situata e të nxënit: Lojë

	Rezultatet e të nxënit sipas kompetencave kyçe: 

· Vendos përparësi ndërmjet interesave të përbashkëta dhe dallimeve që ekzistojnë në një grup. 

· Menaxhon emocionet, ndjenjat gjatë kryerjes së lojërave.
	Rezultatet e të nxënit të kompetencave të fushës sipas temës mësimore:
· Emërton rregulla, për një lojë të caktuar (3-4 rregulla).
·  Luan duke zbatuar rregullat.

	Fjalë kyçe: shkallinë, u nxeh, patericë, qytetari, durim
	Burimet: Teksti, loja e vizatuar në karton, zare (me numër 1 deri në 6), shirita letre, lapustila

	Lidhja me fusha të tjera ose me temat ndërkurikulare: Gjuhë dhe komunikim, Matematikë
	Metodologjia dhe veprimtaria e nxënësve: Diskutim paraprak, Lojë në grupe, Shkrim i lirë 

	Organizimi i orës së mësimit:     

1. Parashikimi: Diskutim paraprak. Mësuesi/ja zgjon interesin e nxënësve rreth temës:  
-A e keni luajtur ndonjëherë lojën "Mos u nxeh"?  "A e dini ç'kuptim ka?’’ Loja kërkon të ruash qetësinë, të pranosh humbjen njësoj si fitoren, të respektosh shokun dhe t’i shkosh deri në fund lojës. 

2. Ndërtimi i njohurive: Lojë në grupe. 

 Mësuesi/ja ka përgatitur me nxënësit në orën e artit pamor, lojën në një karton.

Veprimtari: Nxënësit ndahen në grupe katërshe. Mësuesi/ja ndjek udhëzimet për përshkrimin e hapave të lojës. Nxënësit mësojnë disa prej rregullave që duhet të ndjekin.
· Respekto shokët në lojë.

· Loja luhet deri ne fund.

· Mos u nxeh kur je humbës.

· Prano me qytetari fitoren e shokut.
· Mos e vë në lojë shokun që humb. 

Gjatë lojës nxënësit marrin mesazhe të fuqishme në lidhje me miqësinë.

3. Përforcim: Shkrim i lirë. Secili grup pasi ka përfunduar lojën shkruan në shirita letre një mesazh që ka nxjerrë gjatë lojës. Mesazhet vendosen në formë shkalline në ambientet e klasës, në mënyrë që nxënësit t’i zbatojnë në aktivitetet e ndryshme gjatë jetës shkollore.
Vlerësimi: Vlerësohen nxënësit për mendimet dhe opinionet e shprehura, lojën, mesazhet e përcjella.
Detyrë: Shpërndaj eksperiencën e lojës tende me miqtë në komunitet.


Planifikim i orës mësimore 2.7

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Aktivitet: Vlerësojmë miqësinë
	Situata e të nxënit: Ndërvepruese 

	Rezultatet e të nxënit sipas kompetencave kyçe: 

· Zhvillon një projekt në grup në lidhje me temën. 
· Shpreh mendimin e tij me gojë ose shkrim.


	Rezultatet e të nxënit të kompetencave të fushës sipas temës mësimore:
· Identifikon raste të ndihmës ndaj njëri-tjetrit. 
· Tregon përvoja personale sfidash.



	Fjalë kyçe: sfidë, pasojë, përgjegjësi, sekret 
	Burimet: Teksti, Shirita, Rrjetë, Kosh 

	Lidhja me fusha të tjera ose me temat ndërkurikulare: Gjuhë dhe komunikim, Arte

	Metodologjia dhe veprimtaria e nxënësve: Parashikim nëpërmjet titullit, Veprimtari me grupe - Turi i Galerisë

	Organizimi i orës së mësimit:     

1. Parashikimi: Parashikimi nëpërmjet titullit. Mësuesi/ja shkruan në tabelë titullin dhe nxit nxënësit nëpërmjet saj të shprehen. Dëgjohen komentet e nxënësve.
2. Ndërtimi i njohurive: Veprimtari me grupe. Mësuesi/ja shpjegon fjalët kyçe dhe ndalet te fjala sfidë. Ajo tregon se sfida është thirrje që i bëhet dikujt për të hyrë në garë, për të realizuar një detyrë, pra për t’ia dalë mbanë. 
Ai/ajo fton nxënësit të ndahen në grupe. Ata duhet të përgatiten për sfida, që nuk janë të lehta për t’u realizuar. 

Vërehet figura e tekstit fq. 34. Eri fton shokët në sfidën e miqësisë, secili të përgatiten për sfidë.

 Nxënësit në shirita shkruajnë një sfidë që duhet ta realizojnë brenda një muaji. 

Shembull:  
· Do të ndihmojë Arbrin të studiojë gjuhë të huaj.

· Do të ndihmojë Borën të mësojë ushtrime me rreth gjimnastikor (Shembuj të ngjashëm ka në tekst).
Sfidat e shkruara në fisha futen në kosh ose rrjete. Mësuesi/ja pasi i përzien fton nxënësit të tërheqin një shirit, secili lexon sfidën pa ia treguar tjetrit. Mbas 1 muaji sjellin përvojën e realizimit të sfidës. 
Veprimtari: Nxënësit ndahen në grupe, grupet 1 dhe 2 presin shirita në letra me ngjyra, si tregues të figurave në ushtrimin 2. Në çdo shirit shkruajnë një fjalë ose fjali për miqësinë. Më pas i bashkojnë në vargje, grupi 3 dhe 4 përgatisin kurora me pëllëmbët e duarve të prera në letër më ngjyrë. Nxënësit kanë shkruar cilësi të shokut apo shoqes më të mirë. Kështu formohen vargje e kurora miqësie.
3. Përforcim:Turi i Galerisë: Nxënësit vëzhgojnë dhe lexojnë mesazhet e miqësisë, të krijuara në këndin e miqësisë së mirë.
Vlerësimi: Nxënësit vlerësohen për pjesëmarrjen në veprimtari aftësi të tyren rrëfyese, mendimet e ndarjen e përvojave të miqësisë së mirë.
 Detyrë: Përgatit një kartolinë për mikun, miken.


Planifikim i orës mësimore 3.1

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Unë jetoj këtu 
	Situata e te nxënit: Pamje me foto ose videoprojektor të zonave të banuara.

	Rezultatet e të nxënit sipas kompetencave kyçe: 

· Përkufizon një zonë të banuar si vendi ku njerëzit jetojnë, punojnë, luajnë, shkollohen. 
· Shpjegon qartë dhe saktë me gojë ose shkrim kuptimin e termave, fjalive, koncepteve në lidhje me temën. 
	Rezultatet e të nxënit të kompetencave të fushës sipas temës mësimore:
· Dallon komunitetin, si grup njerëzish me interesa të përbashkët.
· Shpjegon organizimin e jetesës në komunitetin e tij. 



	Fjalë kyçe: Komunitet, fqinj, qytetar, popullatë
	Burimet: Figura ilustruese, foto, CD, Video Projektor, Kartolina, Harta e Shqipërisë

	Lidhja me fusha të tjera ose me temat ndërkurikulare: Gjuhë dhe komunikim, Arte

	Metodologjia dhe veprimtaria e nxënësve: Të nxënit bashkëveprues 

	Organizimi i orës së mësimit:     

1. Parashikimi: Lapsat në mes. Mësuesi/ja i vendos nxënësit në grupe dhe u kërkon të tregojnë në lagjen ku banojnë. Nxënësi që është gati për përgjigje vendos një laps në mes. Mësuesi/ja kalon në çdo grup dhe kap një laps. Përgjigjet nxënësi i cili ka lapsin e vet. Mësuesi/ja liston disa nga përgjigjet në tabelë.
2. Ndërtimi i njohurive: Veprimtaria e të menduarit të drejtuar. Mësuesi/ja fton nxënësit të hapin librat, komentohen figurat, mësuesi/ja çon nxënësit në përfundimet rreth figurës 1. Zonë e banuar buzë detit (qytet ose fshat bregdetar).
Tregohen në hartën e Shqipërisë disa të tilla.   Figura 2. Zonë e banuar mes malesh, zonë malore. Figura 3. Zonë e banuar në qytet. Figura 4. Qytet i vogël me rrugë të ngushta e shtëpi karakteristike. Për çdo figurë mësuesi/ja konkretizon me shembuj në hartën e Shqipërisë. Ai/ajo tregon foto, kartolina për video projektor.
Mësuesi/ja lexon më ndalesa dhe shpjegon konceptet kryesore; "Komunitet" – grup njerëzish që jetojnë në të njëjtin vend. duke respektuar rregullat. "Qytetare" – të gjithë ata që jetojnë në një zonë të banuar, duke respektuar ligjet dhe rregullat brenda Komunitetit.
Veprimtari: Veprimtari në dyshe punim i faqes 39, nxënësit në dyshe plotësojnë pemën e mendimit për komunitetet e tyre ato përshkruajnë elementet e veçantë që ka Komuniteti përveç shtëpive të banimit.
Nxënësit nxjerrin përfundimet e përafërta me njëri-tjetrin.

3. Përforcim: Diskutim dhe shkëmbim i përvojave në dyshe.
 Vlerësimi: Nxënësit vlerësohen për mendimet dhe opinionet e shprehura,  komentet dhe përshkrimet e komuniteteve të tyre.


Planifikim i orës mësimore 3.2

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Njerëzit në komunitetin tim
	Situata e te nxënit: Përvoja nga jeta në komunitet 

	Rezultatet e të nxënit sipas kompetencave kyçe: 

· Përkufizo një zonë të banuar si vendin ku njerëzit jetojnë, punojnë, luajnë, shkollohen. 

· Ndërlidh temën e re me njohuritë dhe përvojat paraprake, duke i paraqitur në forma të ndryshme.
	Rezultatet e të nxënit të kompetencave të fushës sipas temës mësimore:
· Flet për anëtarët e Komunitetit të tij.
·  Përshkruan një Komunitet në qytet me atë të fshatit.

	Fjalë kyçe: Apartament,qytet, fshat, anëtarë
	Burimet: Figura ilustruese, foto, CD, Video Projektor, grafikë

	Lidhja me fusha të tjera ose me temat ndërkurikulare: Gjuhë dhe komunikim, Arte


	Metodologjia dhe veprimtaria e nxënësit: Të nxënit bashkëveprues 

	Organizimi i orës së mësimit: 
1. Parashikimi: Stuhi mendimesh. Mësuesi/ja fton nxënësit të diskutojnë për jetën në komunitetin e tyre, shtëpi të banimit, dyqanet, shërbimet, shkollat, parqet e të tjera.
 Mësuesi/ja paraqet fotot ose shfaq në projektor jetën në komunitete, fshat ose qytet. 

2. Ndërtimi i njohurive: Të nxënit në bashkëpunim. Mësuesi/ja prezanton përpara nxënësve përbërjen e komunitetit dhe larmishmërinë. Banorët janë anëtarët që e përbëjnë atë. Ata vijnë nga kultura të ndryshme, kanë profesione, interesa dhe tradita të ndryshme. Por i bashkon jetesa në një komunitet, rrugë apo zonë banimi.
Komuniteti ka variante të ndryshme banesash (nxënësit krahasojnë shtëpitë e tyre).Komuniteti ka qendra banimi në dobi të anëtarëve të saj; dyqane, parqe. Në fshat, shtëpitë janë 1, 2, trekatëshe, larg njëra-tjetrës me rrugë të ngushta e pak të shtruara.

Veprimtari: Nxënësit punojnë grafikun në faqen. 41. Ata përkufizojnë me fjalët e tyre qytetin dhe fshatin.
Qyteti është qendër e madhe banimi ku zhvillojnë veprimtarinë e tyre një varg institucionesh politike, shoqërore, administrative, ndërmarrje, qendra tregtare. Karakteristika të qytetit: qytet i vogël, i madh, turistik, i vjetër…
 Fshati qendër e vogël banimi ku njerëzit merren me bujqësi, blegtori dhe përpunimin e tyre.
Fshatrat janë fushorë, malorë, turistikë, bregdetar etj. Emërtohen, tregohen foto të ndryshme.
3. Përforcim: Turi i Galerisë. Ekspozohen ilustrimet e fshatrave dhe qyteteve. Nxënësit shpjegojnë ilustrimet.

 Vlerësimi: Vlerësohen nxënësit për argumentet dhe përvojat personale, krahasimet dhe ilustrimin e Komuniteteve.
Detyrë: Vizato komunitetin ku jeton.


Planifikim i orës mësimore 3.3 
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Komuniteti është yni
	Situata e te nxënit: Diskutim për foto dhe postera të ndryshme.

	Rezultatet e të nxënit sipas kompetencave kyçe: 

· Dallon disa nga institucionet të ofrojnë shërbime për Komunitetin ku jetojnë.
· Përshkruajnë disa nga veprimet që janë të domosdoshme për të shfrytëzuar shërbimet e komunitetit ku jeton.
	Rezultatet e të nxënit të kompetencave të fushës sipas temës mësimore:
· Identifikoi shërbimet e domosdoshme në komunitet.
· Argumentoi funksionin e tyre në komunitet.

	Fjalë kyçe: përgjegjësi, bashkëpunim, vullnetar, biznes 
	Burimet: figura ilustruese, teksti, fletë A4 

	Lidhja me fusha të tjera ose me temat ndërkurikulare: Gjuhë dhe komunikim, Arte


	Metodologjia dhe veprimtaria e nxënësve: Lapsat në mes, lexim me fragmente, shkrim i lirë

	Organizimi i orës së mësimit:  

 1. Parashikimi: Lapsat në mes: Mësuesi/ja njeh nxënësit me temën. Në grupe me nga 4, ata mendohen e vendosin lapsin në mes të tryezës kur kanë gati përgjigjet. Nxënësit që nuk kanë informacion vendosin duke thënë "Pas".
Nxënësit i japin informacionin që dinë, mësuesi/ja liston disa prej tyre.

2. Ndërtimi i njohurive: Lexim me fragmente. Hapen librat. Nxënësit lexojnë në dyshe me fragmente pjesën dhe diskutojnë për shërbimet që ofron komuniteti nëpërmjet figurave. Jepen shërbimet komunitare që ofrohen.
 Mësuesi/ja mund të sigurojë në klasë një bisedë me mjekun e familjes, një punonjës rendi, hidraulik, veteriner rrobaqepës (Mund të jenë prindër të nxënësve me këto profesione). 
Veprimtari: Nxënësit përshkruajnë në dy diagrame profesionet e mësuesit dhe mjekut. Mund të shtojnë në fletë A4 edhe diagrame për profesione të tjera komunitare në ilustrim.
3. Përforcim: Shkrim i lirë. Nxënësit përshkruajnë me shkrim profesionin e preferuar dhe e ilustrojnë atë.
 Vlerësimi:Vlerësohen nxënësit për argumentet dhe përvojat personale, krahasimet dhe ilustrimin e profesioneve të ndryshme.
Detyrë: Shkruaj disa shërbime që kryhen në komunitetin tënd.


Planifikim i orës mësimore 3.4 
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Veprimtaritë në komunitet 
	Situata e të nxënit: Veprimtari praktike për shërbimet në komunitet.

	Rezultatet e të nxënit sipas kompetencave kyçe: 
· Përshkruajnë disa nga veprimet që janë të domosdoshme, për të shfrytëzuar shërbimet e komunitetit ku jeton.

· Bashkëvepron në grup, duke menaxhuar emocionet, ndjenjat gjatë veprimtarive.
	Rezultatet e të nxënit të kompetencave të fushës sipas temës mësimore:
· Tregon shërbimet që ofrohen në komunitetin e tij.
·  Argumenton rolin e tyre për qytetarët.

	Fjalë kyçe: Fqinj, Rikonstruksion, Bord i Shkollës, Shërbim Postar
	Burimet: Figura ilustruese, teksti, grafikë

	Lidhja me fusha të tjera ose me temat ndërkurikulare: Gjuhë dhe komunikim, Arte


	Metodologjia dhe veprimtaria e nxënësve: Metoda gjithëpërfshirëse

	Organizimi i orës së mësimit:  

 1. Parashikimi: Dil rrotull, fol rrotull. Mësuesi/ja drejton pyetjen: "Çfarë veprimesh kryeni ju në Komunitet?" "Kujt i drejtoheni për të blerë, për të postuar një letër?" Mësuesi/ja mirëpret çdo përgjigje të nxënësve dhe liston disa prej shërbimeve në tabelë.
2. Ndërtimi i njohurive: Përvijim i të menduarit. Hapen librat në faqen 44. Lexohet pjesa në paragrafë dhe diskutohet në dyshe. Mësuesi/ja drejton nxënësit nga figurat. Aty pasqyrohen shumë shërbime në komunitet. Nënvizohet fakti që në komunitet, njerëzit plotësojnë nevojat e tyre, mësuesi/ja shpjegon fjalën rikonstruksion (riparime, rregullime që i bëhen çerdheve, kopshteve, shkollave etj.); bordi i shkollës (grup njerëzish që drejtojnë punën dhe veprimtaritë për mirëmbajtjen e shkollës, i përbërë nga mësues dhe prindër).
Veprimtari: Punim i ushtrimit 1, faqe 45. Për secilën fjali, nxënësit vëzhgojnë grafikun dhe plotësojnë me (Tick) përgjigjen e saktë. 
3. Përforcim: Punë individuale. Nxënësit ngjyrosin me ngjyra të ndryshme shërbimet që janë aktive në komunitetin e tyre. Ato sjellin shembuj me gojë, të rasteve kur janë drejtuar atje për shërbime.
 Vlerësimi: Vlerësohen nxënësit për argumentet dhe përvojat personale, veprimtaritë që kanë kryer në komunitet, fjalorin dhe gjuhën e përdorur në lidhje me temën.

Detyrë: Trego një rast që të është ofruar ndihmë në komunitet.


Planifikim i orës mësimore 3.5   
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Qeverisja vendore 
	Situata e te nxënit: Diskutime rreth shërbimeve e punëve në komunitet.

	Rezultatet e të nxënit sipas kompetencave kyçe: 

· Dallon disa nga institucionet që mund të ofrojnë shërbime në komunitetin ku jetojnë.
·  Tregon se çfarë mund dhe duhet të bëjnë fëmijët dhe banorët e tjerë në komunitet, për te rritur cilësinë e shërbimeve.
	Rezultatet e të nxënit të kompetencave të fushës sipas temës mësimore:
· Emërton 2, 3 institucione lokale në shërbim të tij.
· Tregon rolin e Bashkive dhe Komunave në shërbim të banorëve.

·  Diskuton për probleme të dukshme të mirëmbajtjes në komunitet.

	Fjalë kyçe: Qeverisje, taksa, Komunë, Bashki 
	Burimet: teksti, foto

	Lidhja me fusha të tjera ose me temat ndërkurikulare: Gjuhë dhe komunikim, Arte

	Metodologjia dhe veprimtaria e nxënësve: Di, dua të di, mësova 

	Organizimi i orës së mësimit:  

1. Parashikimi: Di. Nxënësit njihen me temën dhe plotësojnë kolonën Di, për ato që dinë rreth saj.
Mësuesi/ja dëgjon përgjigjet për disa minuta.
2. Ndërtimi i njohurive: Dua të di. Lexohet nderi në faqen 46. Nxënësit bëjnë pyetje për që duan të dinë. Disa pyetje mund të jenë: "Kush i harton ligjet?" "Cili drejton punën dhe kontrollon zbatimin e ligjeve në Komunitet?" ''Ç'rol ka shteti?"  
Mësuesi/ja jep informacion në lidhje me Bashkinë, organ bazë i një qyteti, i cili drejton punët publike. 

Ai/ajo mbulon drejtimin përmes punonjësve të tij, që quhen punonjës bashkiake. Bashkia ka një këshill drejtues të zgjedhur me votat e qytetarëve. 
Në fshat, kjo njihet si Komunë dhe ka të njëjtat funksione.

Veprimtari: Mësuesi/ja fton nxënësit të mendojnë së bashku për zgjidhjen e një problemi në komunitet.

Për shembull: Shtimi i sipërfaqeve të gjelbërta pranë vendbanimit të tyre. Nxënësit mund të ndihmojnë duke sensibilizuar banorët për të kontribuar. Për këtë do të përgatiten fletëpalosje. Situata hidhet për votim. Mësuesi/ja i orienton nxënësit drejt mënyrës së votimit dhe rolit të saj. Kështu votohet edhe në këshillin bashkiak.

3. Përforcim: Mësova. Nxënësit reflektojnë për zgjedhjet në grup. Ata kontribuojnë në pastrimin e mjediseve rreth shkollës. Ky është konkluzioni i rolit të banorëve në çdo komunitet. Pra çdo qytetarë është pjesë e komunitetit dhe jep ndihmën e tij në dobi të qytetit.
Vlerësimi: Vlerësimi i nxënësve për emërtimin e institucioneve lokale, rolin dhe shërbimet që ato ofrojnë dhe kontributin e qytetarëve.
Detyrë: Sillni shembuj të një veprimtarie në komunitetin tuaj.


Planifikim i orës mësimore 3.6 
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Luaj dhe mësoj: Komuniteti im
	Situata e të nxënit: Situatë loje 

	Rezultatet e të nxënit sipas kompetencave kyçe: 

· Zbaton në mënyrë të pavarur udhëzimet e dhëna nga një burim (tekst shkollor), për të kryer lojën. 
· Menaxhon emocionet, ndjenjat, kohën, gjatë kryerjes së lojës në grup.
	Rezultatet e të nxënit të kompetencave të fushës sipas temës mësimore:
· Mësojë rregullat e lojës.
·  Zbatoi njohuritë për shërbimet në komunitet në lojë. 

· Luan, duke treguar maturi në marrëdhëniet në grup.

	Fjalë kyçe: Lojë, rregulla, zare, bukëpjekës, stadium
	Burimet: teksti, grafiku lojës, zare

	Lidhja me fusha të tjera ose me temat ndërkurikulare: Gjuhë dhe komunikim, Arte

	Metodologjia dhe veprimtaria e nxënësve: Metoda gjithëpërfshirëse 

	Organizimi i orës së mësimit:  

1. Parashikimi: Diskutimi paraprak. Mësuesi/ja nxit nxënësit të vërejnë grafik loje. Ajo çon në diskutim rreth figurave.
 Figurat përfshijnë shërbime komunitare. Si do të luhet? 

2. Ndërtimi i njohurive: Lojë: Mësuesi/ja orienton nxënësit rreth lojës. Ai/ajo shpjegon se grupet do të jenë të ndarë në katërshe. 
Secili lojtar ka simbolin e tij. Shembull: 1, 2, 3, 4… Numri 1 hedh zarin dhe lëviz aq kuti sa shënon numri.

Ndalesa bëhet në kutizë dhe lexohet shënimi. Lojtari shkon në shërbimin që e orienton shënimi. 

Në rast se lojtarët bien në të njëjtën kuti, personi dytë ndërron vendet me të parin, kështu i pari kthehet te kutia fillestare. Nxënësit duhet të ruajnë qetësinë deri në fund të lojës.
Veprimtari: Në grupe katërshe luhet loja sipas rregullave të mësipërme. Mësuesi/ja vëzhgon grupet gjatë aktivitetit. 
3. Përforcim: Diskutim rreth lojës,shërbimeve komunitare që hasen aty dhe vlerat e tyre.
Vlerësimi: Nxënësit vlerësohen për organizimin në lojë, zbatimin e rregullave e tolerancën e treguar.
Detyrë: Luaj lojën me shokët në komunitet.


Planifikim i orës mësimore 3.7

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Veprimtari:Ndërtojmë së bashku komunitetin tonë
	Situata e të nxënit: Situata: Veprimtari praktike për ndërtimin e një komuniteti.

	Rezultatet e të nxënit sipas kompetencave kyçe: 

· Zhvillon një projekt individual ose në grup për kryerjen e një aktiviteti për komunitetin.
· Bashkëvepron në mënyrë aktive me moshatarët e të tjerët.
	Rezultatet e të nxënit të kompetencave të fushës sipas temës mësimore:
· Përgatit me materiale të riciklueshme pjesë të komunitetit.
· Argumenton me gojë funksionet e tyre .



	Fjalë kyçe: Maket, Materiale të riciklueshme 
	Burimet: Kuti kartoni të përmasave të ndryshme, shishe plastike, Puzzle, Lodra të vogla nga (Kinder), Plastelinë, Lule fushe, letra me ngjyrë, gërshërë, plastelinë, ngjitës.

	Lidhja me fusha të tjera ose me temat ndërkurikulare: Gjuhë dhe komunikim, Arte

	Metodologjia dhe veprimtaria e nxënësve: Mësimdhënie e drejtpërdrejtë

	Organizimi i orës së mësimit:  

1. Parashikimi: Mësuesi/ja organizon një stuhi mendimesh (Brainstorming) për të listuar shërbimet në komunitet.
2. Ndërtimi i njohurive: Nxënësit njihen me qëllimin e temës. Ndahen në grupe me nga katër dhe zgjedhin një shërbim që ofron komuniteti, për ta ndërtuar me materiale të ndryshme.  
Veprimtari: Dy grupe përdorin kuti kartoni për zonën e banuar. Grupi i tretë ndërton Bashkinë ose Komunën, grupi i katërt poliklinikën, grupi 5 shkollën, kopshtin, grupi 6 terrenin sportiv, parkun, grupi 7 ndërton semaforët dhe sipërfaqen e gjelbëruar. Në ndihmë i vijnë Puzzle e lodra e të tjera, bashkohen elementet në një kënd të klasës dhe formohet maketi.

 Nxënësit vendosin dhe adresat e shtëpive e rrugëve të tyre.

3. Përforcim: Nxënësit përshkruajnë me gojë komunitetin dhe shërbimet Komunitare të krijuara prej tyre.
Vlerësimi: Nxënësit vlerësohen për organizimin me grupe ndërtimin e maketëve dhe përdorimin estetikisht të materialeve të ndryshme. 


Planifikim i orës mësimore 4.1
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Unë jam i përgjegjshëm në rrugë
	Situata e të nxënit: Përvoja nga jeta për sigurinë në rrugë 

	Rezultatet e të nxënit sipas kompetencave kyçe: 

· Dëgjon me vëmendje prezantimin dhe komentet e bëra në lidhje me temën, drejton pyetje, jep sqarime dhe propozime. 
· Dallon rreziqe dhe pengesa që mund të ndeshin kalimtarët dhe argumenton përpara grupit.
	Rezultatet e të nxënit të kompetencave të fushës sipas temës mësimore:
· Emërton 4 ose 5 rregulla të qarkullimit në rrugë.
· Diskuton për rëndësinë e zbatimit të tyre.



	Fjalë kyçe: Kod rrugor, sinjalistikë, rregulla të qarkullimit rrugor   
	Burimet: Kod rrugor, tabela e shenja rrugore, teksti i nxënësit 

	Lidhja me fusha të tjera ose me temat ndërkurikulare: Gjuhë dhe komunikim, Arte


	Metodologjia dhe veprimtaria e nxënësve: Parashikim nëpërmjet titullit, Vëzhgo–mendo–diskuto–lojë me role 

	Organizimi i orës së mësimit:  

1. Parashikimi: Parashikim nëpërmjet titullit. Mësuesi/ja shkruan titullin në tabelë. Nxit nxënësit të tregojnë sa i zbatojnë rregullat e ecjes në rrugë, çfarë tabelash dhe shenjash rrugore njohin… 
2. Ndërtimi i njohurive: Vëzhgo-Mendo-Diskuto. Hapen librat nxënësit në dyshe vëzhgojnë figurat dhe komentojnë. Figura 1. Fëmijë që ecin në trotuare (trotuare me bordure për të ndaluar parkimin e automjeteve). A ka në trotuarin pranë shkollës suaj bordurë mbrojtëse? Figura 2. Kalimtarët ecin të sigurtë në vijat e bardha. Figura 3. Mbikalimi shërben për ecjen e këmbësorëve ku rruga është me dy korsi dhe trafik ndarëse. Figura 4. Rruga e vijëzuar ndarje për makinat dhe biçikletat. Mësuesi/ja i mëson disa prej rregullave bazë të ecjes në rrugë.
Veprimtari: Nxënësit në grupe katërshe krijojnë një histori me elementet e dhëna në tekst, për shembull, tema "Rreziku në rrugë para shkollës". Problemi: Mungojnë vijat e bardha. Mundësitë: Kërkohet ndihma e punonjësve të bashkisë. Personazhet: Andi, Bora, Drini, Dita. Zgjidhja: Bashkëpunimi me prindërit e punonjësit e bashkisë për vijëzimin e rrugës. Nxënësit e shpjegojnë me shkrim historinë.
3. Përforcim: 
Vlerësim: Nxënësit vlerësohen për fjalorin e përdorur, përshkrimin, opinionet dhe zgjidhjen e situatave në rrugë.

Detyrë: Krijo një skemë më historinë tënde me një tematikë të caktuar.
	Lojë me role. Nxënësit luajnë me role raste dhe situata të ndryshme në rrugë. Tregohet kujdes në përdorimin e fjalorit rrugor dhe sinjalistikës.



Planifikim i orës mësimore 4.2 
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Siguria varet dhe nga unë
	Situata e të nxënit: Përvoja nga jeta e përditshme në qarkullimin në rrugë.

	Rezultatet e të nxënit sipas kompetencave kyçe: 

· Bashkëpunon me të tjerët për të vendosur rregulla të reja kur është e nevojshme.  
· Përdor si duhet atë pjesë të fjalorit rrugor që lidhet me të, si përdorues rruge.
	Rezultatet e të nxënit të kompetencave të fushës sipas temës mësimore:
· Identifikon rreziqet të mundshme në rrugë.
·  Respekton rregullat e sigurisë rrugore. 



	Fjalë kyçe: Këmbësor, trafik 
	Burimet: Kod rrugor, tabela e shenja rrugore, teksti i nxënësit

	Lidhja me fusha të tjera ose me temat ndërkurikulare: Gjuhë dhe komunikim, Arte

	Metodologjia dhe veprimtaria e nxënësve: Metoda gjithëpërfshirëse 

	Organizimi i orës së mësimit:  

1. Parashikimi: Mësuesi/ja diskuton me nxënësit, për disa prej rregullave që ata njohin për ecjen në rrugë. 
Ai/jo fton nxënësit të vërejnë figurat në tekst. Diskutimi përqendrohet në tri veprime kryesore që duhet të bëjnë në rrugë këmbësorët e veçanërisht fëmijët: 1. Ndalo 2. Shiko 3. Dëgjo.
2. Ndërtimi i njohurive: Mësuesi/ja shpjegon konceptet kyçe të mësimit. Ai/ajo orienton nxënësit të përdorin termat: Këmbësor, Trotuar, Trafik. Në rastet kur në rrugë ka shumë makina, ne themi se ka trafik dhe këmbësorët (qytetarët që ecin në këmbë) duhet të ecin në trotuar. Kur nuk ka trotuar ecet në anën e majtë të rrugës, anë në të cilën fushëpamja është më e orientuar për t’i shmangur rreziqet.
Veprimtari: Punim i ushtrimit faqe 57. Në ushtrimin 1, nxënësit vërejnë figurën dhe përgjigjën me shkrim.
 Fëmija ka ndaluar në trotuar dhe pret të kalojnë makinat. Ushtrimi 2. Nxënësit formojnë grupe katërshe dhe përshkruajnë një sjellje të papërgjegjshme, duke nxjerrë shkakun dhe pasojat. Shembull: Blini po luan me top në rrugë. Ai nuk e ka mendjen dhe rrezikohet nga makinat… 
3. Përforcim: Nxënësit shkruajnë në fisha një mesazh për sigurinë në rrugë. I këmbejnë me njëri-tjetrin dhe i lexojnë.
Vlerësimi: Nxënësit vlerësohen për fjalorin e përdorur përshkrimin, opinionet dhe zgjidhjen e situatave në rrugë.

Detyrë: Ilustro një sjellje të denjë në rrugë si këmbësorë.



Planifikim i orës mësimore 4.3 
	Fusha:  Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Rruga është e të gjithëve
	Situata e të nxënit: Situata në foto ose video projektor të rrugëve të ndryshme.

	Rezultatet e të nxënit sipas kompetencave kyçe: 

· Përdor mediat digjitale dhe mjediset informative për të komunikuar dhe bashkëpunuar. 

· Përdor si duhet atë pjesë të fjalorit të trafikut që lidhet më të si përdorues rruge.
	Rezultatet e të nxënit të kompetencave të fushës sipas temës mësimore:
· Identifikoi të paktën 3-4 lloje rrugësh.
·  Respekton rregullat në çdo fushë të veprimit.

	Fjalë kyçe: Këmbësor, pistë biçikletash
	Burimet: Kod rrugor, tabela e shenja rrugore, teksti i nxënësit, projektor, zare, fisha

	Lidhja me fusha të tjera ose me temat ndërkurikulare: Gjuhë dhe komunikim, Arte, Matematikë

	Metodologjia dhe veprimtaria e nxënësve: Mësimdhënie e drejtpërdrejtë

	Organizimi i orës së mësimit:  

1. Parashikimi: Vëzhgo-Mendo-Diskuto. Mësuesi/ja paraqet një plan të rrugëve në projektor ose foto. Nxënësit vëzhgojnë dhe diskutojnë për llojet e rrugëve, mësuesi/ja shpjegon se rrugët janë të larmishme dhe si të tilla kanë emërtimet e veta.
2. Ndërtimi i njohurive: Të nxënit në bashkëpunim. Mësuesi/ja shpjegon skemën e rrugës në faqen 58. Mirë është që ajo të jetë e zmadhuar (në formë posteri) ose në projektor. Jepen lloje rrugësh, emërtime dhe fjalor i saj. Rrugët brenda qytetit janë urbane, rrugët që lidhin qytetet me njëra-tjetrën quhen ndërurbane. Kemi rrugë rurale, të cilat lidhin fshatrat njëri me tjetrin.
Veprimtari: Nxënësit në dyshe luajnë me zare. Nxënësi hedh dy zare dhe mbledh numrat. Shembull: 6 dhe 4 = 10 pjesëtohet me 2 = 5, more 5, shko te përgjigjja që shënon 5. Do të ngjyrosësh vijat e bardha. Në qoftë se gjatë veprimeve me zare nuk merr asnjë numër, për shembull: 6 + 3 = 9 : 2 = … lojtari humb radhën. Mësuesi/ja vëzhgon lojën në dyshe.
3. Përforcim: Shkrim i lirë. Shkruaj në fisha lloje rrugësh (trotuar, krosi) dhe krijo me to murin e shenjave rrugore në klasën tënde. Këmbe mendimet me shokët.
Vlerësimi: Nxënësit vlerësohen për fjalorin e përdorur, përshkrimin, opinionet dhe lojën në dyshe.
Detyrë: Luaj në komunitet me shokët/shoqet lojën e rregullave rrugore.



Planifikim i orës mësimore 4.4

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore:  Sinjalet në rrugë
	Situata e të nxënit: Vëzhgim në rrugë i sinjalsitikës rrugore 

	Rezultatet e të nxënit sipas kompetencave kyçe: 

· Përdor fjalorin e duhur në lidhje me temën.  
· Bashkëpunon në grup për zbatimin e rregullave rrugore.


	Rezultatet e të nxënit të kompetencave të fushës sipas temës mësimore:
· Identifikon 4-format e sinjalistkës rrugore.

· Argumenton rëndësinë e përdorimit të tyre. 


	Fjalë kyçe: Sinjal, sinjalistikë, vertikal, horizontal, manual
	Burimet: Figura ilustruese, tabela e manual rrugore

	Lidhja me fusha të tjera ose me temat ndërkurikulare: Gjuhë dhe komunikim, Arte

	Metodologjia dhe veprimtaria e nxënës: Metoda gjithëpërfshirëse

	Organizimi i orës së mësimit:  

1. Parashikimi: Diskutim paraprak.

 Mësuesi/ja iu tregon nxënësve për sinjalistikën rrugore si formë themelore e komunikimit në rrugë.

Ai/ajo i prezanton me foto 4 grupet bazë. 1. Me ndriçim (Semaforët)  2. Manuale (Shërbimi që na jep Polici rrugor)  3. Tabelat e vendosura në shtylla (Sinjalistikë vertikale)  4. Vijat e bardha (vizatime në rrugë) Sinjalistikë horizontale.
2. Ndërtimi i njohurive: Vëzhgo–mendo–diskuto. Mësuesi/ja e vazhdon pjesën tjetër të mësimit në rrugën përpara shkollës. Ai/ajo u kërkon nxënësve të identifikojnë sinjalistikat që vërejnë.
Veprimtari: Nxënësit në skemën vizatojnë sinjalistika rrugore, që mësuan nga vëzhgimet dhe teksti. 
3. Përforcim: Diskutim. Secili nxënës shpjegon përpara shokëve llojet e sinjalistikave që ka përdorur.
Vlerësimi: Vlerësohen nxënësit për argumentet, vëzhgimet, vizatimet dhe fjalorin e përdorur në lidhje me Kodin Rrugor.
Detyrë: Vizato në skeme 4 sinjalistikat kryesore rrugore.


Planifikim i orës mësimore 4.5

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Unë bëj zgjedhjet e duhura 
	Situata e të nxënit: Diskutime rreth rreziqeve të mundshme në rrugë.

	Rezultatet e të nxënit sipas kompetencave kyçe: 

· Parashtron disa nga rreziqet e mundshme të sigurisë në rrugë. 
· Ndërlidh temën e re me njohuri e përvoja paraprake.  


	Rezultatet e të nxënit të kompetencave të fushës sipas temës mësimore:
· Përcakton rreziqe të mundshme në rrugë.
· Argumenton shkaqet dhe pasojat e veprimeve të pasigurta në rrugë.

	Fjalë kyçe: rrezik , pasojë ,rrezik i dukshëm 
	Burimet: Figura ilustruese, tabela e manual rrugore 

	Lidhja me fusha të tjera ose me temat ndërkurikulare: Gjuhë dhe komunikim, Arte

	Metodologjia dhe veprimtaria e nxënësve: Metoda gjithëpërfshirëse

	Organizimi i orës së mësimit:  

1. Parashikimi: Stuhi mendimesh (Brainstoriming). Mësuesi/ja u kërkon nxënësve të japin mendimin e tyre me fjalën RREZIK. Shkruhen, mendimet e nxënësve në tabelë.  
2. Ndërtimi i njohurive: Përvijim i të menduarit. Hapen librat në faqen 62. Ftohen nxënësit të komentojnë, figurat dhe të diskutojnë për rreziqe të mundshme në rrugë. Mësuesi/ja jep fakte e argumente për rreziqe të mundshme.

 1. Rrezik kur ecën në rrugën e makinave pa respektuar rregulla.

Veprimtari: Ushtrimi 1, faqe 63. Komentohet figura. Rreziku qe të vjen nga përdorimi i medikamenteve që t’i nuk i njeh ose i përdor pa dijeninë e prindërve. Jepen këshilla në mbrojtje të shëndetit nga përdorimi i sendeve që rrezikojnë shëndetin ( bombol gazi, çakmak, shkrepëse, medikamente mjete të mprehta etj.).
3. Përforcim: Diskuto në grup. Nxënësit diskutojnë për situatën. Ata bëjnë zgjedhjen e tyre të luajnë me moshatarë apo me më të rritur. Argumentojmë përgjigjet, shkaqet dhe pasojat për zgjedhjen e gabuar.
Vlerësimi: Vlerësohen nxënësit për argumentet, komentet, këshillat dhe opinionet në lidhje me situatat e tekstit.
Detyrë: Trego një rast kur je ndjerë i rrezikuar në rrugë.


Planifikim i orës mësimore 4.6

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Luaj dhe mësoj: Lëviz i sigurt
	Situata e te nxënit: Lojë për situata të sigurta e të pasigurta në rrugë.

	Rezultatet e të nxënit sipas kompetencave kyçe: 

· Përdor strategjitë e duhura gjatë lojës në grup. 
· Argumenton rreziqet dhe pengesat e ndryshme me të cilat ndeshen dhe mbrojtjen ndaj tyre. 
	Rezultatet e të nxënit të kompetencave të fushës sipas temës mësimore:
· Përcakton rreziqe të pranishme në mjedis. 
· Argumenton mbrojtjen ndaj rreziqeve. 



	Fjalë kyçe:  Shkak–pasojë, zgjedhje e sigurt, zgjedhje e pasigurt 
	Burimet: Zare, grafikë, harta 

	Lidhja me fusha të tjera ose me temat ndërkurikulare: Gjuhë dhe komunikim, Arte

	Metodologjia dhe veprimtaria e nxënësve: Parashikim me terma paraprakë –Lojë –Diskutim

	Organizimi i orës së mësimit:  

1. Parashikimi: Parashikim me terma paraprakë. Mësuesi/ja shkruan ne tabelë termat: rrugë, zgjedhje e sigurt, zgjedhje e pasigurt, rrezik, siguri. Nxënësit plotësojnë me gojë një tekst sipas fantazisë. 
Mësuesi/ja plotëson se njeriu shpesh ndodhet në situata ose pengesa të vështira. 

Kur bën zgjedhje të duhura, je i sigurt. Kur bën zgjedhje të gabuar je i rrezikuar.
2. Ndërtimi i njohurive: Prezantimi i lojës. Nxënësit luajnë në dyshë më zare. Hidhet zari dhe lëvizet aq sa kërkon numri. Kur ndalesa është në kutizën e kaltër, zgjidhja është e sigurt. Kur ndalesa është në kutinë e kuqe, zgjedhja është e pasigurt. Nxënësit mund të përgatisin edhe karta të tjera.
3. Përforcim: Diskutojnë për kartat dhe zgjedhjet e sigurta, duke vënë në dukje shkaqet dhe pasojat, që vijnë nga zgjedhjet e pasigurta.
Vlerësimi: Vlerësohen nxënësit për lojën, qetësinë, komunikimin me njëri-tjetrin.
Detyrë: Përgatit karta të tjera për lojën.


Planifikim i orës mësimore 4.7 
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Veprimtaria: Ne jemi qytetarë të përgjegjshëm në rrugë
	Situata e të nxënit: Si të sillemi në rrugë

	Rezultatet e të nxënit sipas kompetencave kyçe: 

· Përgatit një kënd për paraqitjen e shenjave rrugore.  

· Zhvillon një projekt në grup për kryerjen e një aktiviteti shoqëror me rëndësi për shkollën dhe komunitetin.
	Rezultatet e të nxënit të kompetencave të fushës sipas temës mësimore:
· Dallon sinjalistikën rrugore. 
· Argumenton rolin e tyre në qarkullimin rrugor. 



	Fjalë kyçe: 
	Burimet: Tabela, karat me ngjyrë, tapa shishesh, makina lodër, plastelinë, gërshërë

	Lidhja me fusha të tjera ose me temat ndërkurikulare: Gjuhë dhe komunikim, Arte


	Metodologjia dhe veprimtaria e nxënësve: Veprimtari praktike

	Organizimi i orës së mësimit:  

1. Parashikimi Vëzhgo-Mendo-Diskuto. Prezantimi i temës, vëzhgimi i figurave faqe 66. Nxënësit komentojnë tabelat dhe sinjalistikat. Mësuesi/ja mund ta zhvillojë këtë fazë të mësimit në rrugën përpara shkollës ose të ftojë një punonjës policie në klasë.
2. Ndërtimi i njohurive: Nxënësit përgatisin tabela me sinjalistika rrugore. Ndahen në grupe dhe punojnë me materiale të ndryshme. Përdorin edhe mjete të ndërtuara në orët të tjera mësimore të kapitullit. Sinjalistika rrugore i shtohet "Maketit të qytetit", që nxënësit kanë përgatitur në kapitullin e tretë. 
3. Përforcim: Ekspozimi i punëve të nxënësve dhe komenti e vëzhgimi edhe nga nxënës të tjerë të shkollës.
Vlerësimi: Vlerësohen nxënësit për bashkëpunimin në grup, krijimin e sinjalistikës rrugore, gjuhën e përdorur dhe komunikimin.
Detyrë: Zbato rregullat e qarkullimit në rrugë.


Planifikim i orës mësimore 5.1

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Qyteti ynë një vend ku njerëzit jetojnë, punojnë dhe argëtohen.
	Situata e të nxënit: Diskutim, mbi filmin: “Qyteti më i ri në botë” ose dokumentarë apo foto qytetesh.

	Rezultatet e të nxënit sipas kompetencave kyçe: 

· analizon,vlerëson, menaxhon informacionin e marrë elektronikisht;

· zhvillon një projekt në grup, në lidhje me komunitetin dhe mjedisin që e rrethon.


	Rezultatet e të nxënit të kompetencave të fushës sipas temës mësimore:

· dallon elementet përbërëse të qytetit;

· përshkruan lidhjen mes bizneseve dhe zonave të qytetit.

	Fjalë kyçe: Qytet, projektoj,urbanist, zona industriale, zona bujqësore, zona biznesi.
	Burimet: Materiale filmike, video projektor, fotografi, kartolina me pamje nga qytetet, karton bukëpeshku, kuti, shishe plastike, ngjitës, gërshërë.

	Lidhja me fusha të tjera ose me temat ndërkurikulare: Gjuhë dhe komunikim, Arte.

	Metodologjia dhe veprimtaria e nxënësit: Gjithëpërfshirëse

	Organizimi i orës së mësimit:  

1- Parashikimi: Mësuesi prezanton temën përpara nxënësve në video projektor. Ai shfaq një film dokumentar për qytetin ose mund të shfaq filmin shqiptar për fëmijë “Qyteti më i ri në botë”. Në pamundësi mund të krijojë një pavijon në një kënd të klasës me pamje të ndryshme të qyteteve. Aty të përfshihen zonat e banuara, parqe, biznese, zona industriale, bujqësore etj.

2- Ndërtimi i njohurive: Mësuesi bën komentet rreth pamjeve dhe nxit nxënësit për diskutime. Këshillohet që fjalët kyçe të kapitullit, mësuesi t’i ketë ekspozuar në muret e klasës, që nxënësit të familjarizohen me to. Këto terma të përvetësohen gjatë gjithë kapitullit, pa rënduar fëmijët. Mësuesi ndan nxënësit në grupe, nxënësit do të përgatitin me material të ndryshme zonat e qytetit; Zona banimi, zona industriale, zona bujqësore, zonë biznesi (me lodra të ndryshme)  të sjella nga shtëpia . Grupi urbanistëve, që menaxhon situatën, duke skicuar dhe ndërtuar qytetin. Vendosen zonat e gjelbëruara, shkolla, shërbime.

3- Përforcim: Secili grup prezanton elementet, bashkohen pjesët dhe formohet qyteti. Nxënësit shpjegojnë përpara grupeve rolin dhe funksionet e secilës pjese të qytetit.

 Vlerësimi: Vlerësohen nxënësit në terminologjinë e përdorur, fjalorin, bashkëpunimin në grup dhe shpjegimin e formimit të qytetit dhe elementet përbërëse të tij.

Detyrë


Planifikim i orës mësimore 5.2
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Qyteti ynë, një vend ku njerëzit jetojnë, punojnë dhe argëtohen.
	Situata e të nxënit: Ekskursion nëpër qytet 

	Rezultatet e të nxënit sipas kompetencave kyçe: 

· shpreh mendimin e vet me gojë në lidhje me qytetin;

·  parashtron pyetje dhe organizon mendimet e veta në lidhje me temën;

·  bashkëvepron në mënyrë aktive me moshatarët e të tjerët për realizimin e aktivitetit.


	Rezultatet e të nxënit të kompetencave të fushës sipas temës mësimore:

· dallon elementet përbërëse të qytetit;

· përshkruan rolin dhe funksionin e zonave të ndryshme në qytet.

	Fjalë kyçe: Qytet, projektoj, urbanist, zona industriale, zona bujqësore, zona biznesi.
	Burimet:

	Lidhja me fusha të tjera ose me temat ndërkurikulare: Gjuhë dhe komunikim, Arte.

	Metodologjia dhe veprimtaria e nxënësit: Gjithëpërfshirëse

	Organizimi i orës së mësimit:  

1- Parashikimi: Orën e dytë, mësuesi organizon një shëtitje me nxënësit nëpër qytet dhe zonat rreth tij. 

Kjo orë mund të jetë një bashkëpunim i mirë me bordin e prindërve, të cilët mund të sigurojnë transportin e fëmijëve nëpër qytet.

2- Ndërtimi i njohurive: Mësuesi fton nxënësit të vëzhgojnë qytetin, rrugët, sheshet, ndërtesat qendrën dhe periferinë  e qytetit. Ai gjatë gjithë kohës do të jetë një guider shumë i aftë për t’u shpjeguar fëmijëve çdo fragment të qytetit. 

I përgjigjet me durim çdo pyetje që ata drejtojnë.

3- Përforcim: Bashkë me nxënësit konsolidohen edhe një herë njohuritë për zonat e qytetit, terminologjinë që lidhet me temën.

 Vlerësimi: Përmbledhës për organizimin e qytetit.
Detyrë 


Planifikim i orës mësimore 5.3
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Qyteti ynë një vend ku njerëzit shpenzojnë para.
	Situata e të nxënit: Veprimtari me grupe 

	Rezultatet e të nxënit sipas kompetencave kyçe: 

· ndërlidh temën e re ose një çështje të dhënë me njohuritë dhe përvojat paraprake; 

· bashkëvepron në mënyrë aktive me moshatarët, në një punë në grup.


	Rezultatet e të nxënit të kompetencave të fushës sipas temës mësimore:

· identifikoi rolin e parasë në shoqëri;

· përcaktoi vlerën e taksave në dobi të komunitetit. 



	Fjalë kyçe: Të ardhura, para në dorë, çek, kartë debiti, taksa, taksë shitjeje. 
	Burimet: Teksti, figura ilustruese, kartëmonedha, fatura shitjeje, kartë debiti.

	Lidhja me fusha të tjera ose me temat ndërkurikulare: Gjuhë dhe komunikim, Arte, Matematikë.

	Metodologjia dhe veprimtaria e nxënësit: Gjithëpërfshirëse

	Organizimi i orës së mësimit:  

1- Parashikimi: Nëpërmjet një stuhie mendimi rifreskohen njohuritë për qytetin, shërbimet që ofrohen.

2- Ndërtimi i njohurive: Mësuesi shpjegon se qyteti është si një familje e madhe. Ai do mirëmbajtur, zgjeruar, do rrugë, parqe, kopshte, shkolla. Kush paguan për to? Mësuesi u shpjegon nxënësve si funksionon sigurimi i të hollave nëpërmjet taksave që paguajnë familjet, bizneset. Ai shpjegon taksat dhe taksën e shitjes, duke e demonstruar me fatura të ndryshme shitjesh. Nëpërmjet taksave mbushet arka e shtetit dhe të hollat shkojnë në dobi të qytetit. Tregohen kartëmonedha, karta debiti etj. Ushtrimet e faqes 71 punohen individualisht. Mësuesi ndan nxënësit në grupe dhe krijohen situata shitje-blerjeje në klasë. Grupi I në kancelari , Grupi II artikuj ushqimorë, Grupi III Dyqani i veshjeve. Nxënësit përgatisin bileta ose fatura për blerësit me taksë shitje, pagesat bëhen në forma të ndryshme. 

3- Përforcim: Diskutimi dhe konsolidimi i njohurive për mënyrën e funksionit të të ardhurave në qytet.

Vlerësimi: Përmbledhës, për përdorimin e termave dhe bashkëpunimit në grup.

Detyrë 


Planifikim i orës mësimore 5.4
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Qyteti ynë një vend ku njerëzit kryejnë veprime Bankare.
	Situata e të nxënit: Ekskursion në një bankë të nivelit të dytë. 

	Rezultatet e të nxënit sipas kompetencave kyçe:

· ndërlidh temën e re ose një çështje të dhënë me njohuritë dhe përvojat paraprake;

· bashkëvepron në mënyrë aktive me moshatarët, në një punë në grup.


	Rezultatet e të nxënit të kompetencave të fushës sipas temës mësimore:

· identifikon rolin e Bankës për qytetarin; 

· menaxhon paratë personale.



	Fjalë kyçe: Të ardhura, para në dorë, çek, kartë debiti, taksa, taksë shitje, bankë, institucion financiar, interes, depozita.
	Burimet: Kartëmonedha, fatura shitjesh, kartë debiti. 

	Lidhja me fusha të tjera ose me temat ndërkurikulare: Gjuhë dhe komunikim, Arte, Matematikë.


	Metodologjia dhe veprimtaria e nxënësit: Gjithëpërfshirëse

	Organizimi i orës së mësimit:  

1- Parashikimi: Mësuesi mund ta zhvillojë këtë orë mësimi në një Bankë kursimi pranë shkollës ose të ftojë në klasë një punonjës Banke, që mund të jetë prindi ose i afërmi i një fëmije. Ai shpjegon rolin e Bankës dhe mënyrën se si funksionon ajo si dhe shërbimet që funksionojnë.

2- Ndërtimi i njohurive: Nxënësit ftohen të bëhen bankierë, punonjës banke, ose klientë të rregullt në sportelet e Bankës. Ata krijojnë arkën e tyre të kursimeve. Mësuesi u mëson politikat e kursimeve ose bankierja u shpjegon si të ruajnë paratë dhe t'i përdorin për pushime etj.

3- Përforcim: Mësuesi mund t’u organizojë një vizitë në Muzeun e Bankës së Shqipërisë.

Vlerësimi: vlerësohen për gjuhën e përdorur, komunikimin me terma financiarë, komentet etj.
Detyrë


 Planifikim i orës mësimore 5.5 - 5.6

	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Qyteti ynë, një vend ku njerëzit hapin biznese të reja. (2 orë)
	Situata e të nxënit: Veprimtari praktike   

	Rezultatet e të nxënit sipas kompetencave kyçe: 

· ndërlidh temën e re ose një çështje të dhënë me njohuritë dhe përvojat paraprake;

· bashkëvepron në mënyrë aktive me moshatarët, në një punë në grup; 

· zhvillon një projekt në grup dhe propozon ide në lidhje me temën.


	Rezultatet e të nxënit të kompetencave të fushës sipas temës mësimore:

· dalloi prodhuesin, konsumatorin dhe sipërmarrësin;

· hartoi një plan të thjeshtë biznesi.

	Fjalë kyçe: Sipërmarrës, Biznes, Konsumator, Produkt, Administrator.
	Burimet: Teksti, sende personale, lodra, veshje, libra, bileta etj.

	Lidhja me fusha të tjera ose me temat ndërkurikulare: Gjuhë dhe komunikim, Arte, Matematikë.

	Metodologjia dhe veprimtaria e nxënësit: Gjithëpërfshirëse

	Organizimi i orës së mësimit:  

1- Parashikimi:  Ky mësim zhvillohet në dy orë. Në orën e parë mësuesi shpjegon si funksionon një biznes. Mund të jetë edhe prindi i një prej nxënësve të klasës, i suksesshëm në biznes, që mund t'u flasë nxënësve se si ngrihet dhe mbahet në këmbë një biznes. 

Ai tregon se cilët janë protagonistët e saj: sipërmarrësi, prodhuesi, konsumatori. Baza ekonomike për biznes mund të shfrytëzojë hua bankare me interesa të leverdishme. 

Në orën e dytë, nxënësit ndahen në grupe dhe përcaktojnë planin për ngritjen e një biznesi. Ja disa ide ne lidhje me to: shitja e objekteve të krijuara me materiale të riciklueshme; Shitja e lodrave të përdoruara me çmime të kënaqshme; shitja e ëmbëlsirave të përgatitura me ndihmën e prindërve. 

Aktivitete sportive në Komunitet, duke shfrytëzuar terrene sportive të shkollës ose zonës së banimit. Prindërit dhe banorët do të jenë klientë, duke blerë bileta dhe produkte të përgatitura prej nxënësve. Të ardhurat do të përballojnë qiranë që nxënësit do të paguajnë për taksën e vendit, ose terrenit sportivë në shkollë.  

Pjesa tjetër përdoret për mjetet/orenditë e klasës (glob, harta, topa futbolli, rrjetë volejbolli, magnetofon, pse jo dhe video projektor).

	


Planifikim i orës mësimore 5.7
	Fusha: Shoqëria dhe mjedisi
	Lënda: Edukim për shoqërinë
	Shkalla: II
	Klasa: III

	Tema mësimore: Qyteti ynë një vend ku njerëzit komunikojnë.
	Situata e të nxënit: Lajmi shpërndahet. 

	Rezultatet e të nxënit sipas kompetencave kyçe: 

· përdor mediat digjitale dhe mjediset informative për të komunikuar dhe bashkëpunuar;

· menaxhon emocionet, mendimet, kohën, shfrytëzimin e materialeve dhe mjeteve për kryerjen e një aktiviteti në shkollë apo terren.
	Rezultatet e të nxënit të kompetencave të fushës sipas temës mësimore:

· listoi forma komunikimi;

· përgatit lajme dhe menaxhon shpërndarjen e tyre.



	Fjalë kyçe: Lajme, komunikim, media, teknologji, gazeta, radio lokale.
	Burimet: Lajme, burime, media, fletëpalosje, internet.

	Lidhja me fusha të tjera ose me temat ndërkurikulare: Gjuhë dhe komunikim, Arte
	Metodologjia dhe veprimtaria e nxënësit: Gjithëpërfshirëse

	Organizimi i orës së mësimit:  

1- Parashikimi: Mësuesi njeh nxënësit me mënyrat e ndryshme të komunikimit të banorëve në një qytet, rolin e saj në mbarëvajtjen e jetës së qytetit. Ai jep informacion për dhënien e lajmit që nga lashtësia e deri me sot (mënyra e evolimit komunikativ).  

2- Ndërtimi i njohurive: Mësuesi fton nxënësit të sjellin përvoja personale të marrjes së lajmeve të ndryshme. Ai u jep informacion për rolin kyç të medias së shkruar e vizive, në dhënien e një lajmi. U mëson nxënësve si mund të ushtrojnë profesionin e gazetarit në shkollë, komunitet. Nxënësit ftohen të përdorin mënyra të dhënies së lajmeve në komunitetin e tyre.

Shembull: Në shkollë është ftuar një aktor, shkrimtar, sportist, këngëtar ose një figurë publike, ish-nxënës i shkollës. 

Ndahen nxënësit në grupe dhe përgatisin lajmin.

Përgatiten fletëpalosje, shfrytëzohet gazeta e shkollës, qendra e zërit në shkollë (megafoni), telefonat e prindërve. 

Lajmi mund të përgatitet për organizime, aktivitetesh në komunitet. Ja disa tema që mund t’i përdorë mësuesi: "Dita e qytetit të pastër", "Qyteti i gjelbër", "Dita e ndihmës ndaj të moshuarve" etj. Në këto aktivitete, nxënësit mund të përdorin edhe fletushka të përgatitura në PC me ndihmën e prindërve. Shfrytëzohet gazeta lokale për dhënien e lajmit. 

3- Përforcimi: Në përfundim të kapitullit, nxënësit dhe mësuesit në bashkëpunim mund të krijojnë, në ambientet e shkollës, stenda kushtuar tematikës së përzgjedhur për aktivitetin. Shembull: "Dita e qytetit të pastër", "Qyteti i gjelbër", "Dita e ndihmës ndaj të moshuarve" etj.


